Die jaar 1914 was 'n gewone jaar wat volgens die Gregoriaanse kalender op 'n Donderdag begin het. Dit was die 14de jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. 11 April – Hoërskool Ermelo kom tot stand. 23 April – C.J. Langenhoven oortuig die Kaaplandse Provinsiale Raad om Afrikaans te aanvaar as 'n toegelate onderrigmedium tot die vierde standerd in laerskole. 25 Mei – Giacomo della Chiesa (later Pous Benedictus XV) word kardinaal van Santi Quattro Coronati. 28 Junie – Aartshertog Frans Ferdinand en sy gemalin Sophie word geskiet deur sluipmoordenaar Gavrilo Princip in Sarajevo. 23 Julie – Die ultimatum van Oostenryk-Hongarye aan Serwië lei tot die begin van die Eerste Wêreldoorlog. 4 Augustus – Eerste Wêreldoorlog: Duitse troepe val België binne. Die Verenigde Koninkryk verklaar oorlog teen Duitsland en die VSA verklaar neutraliteit. 15 Augustus – Die Panamakanaal word geopen. 3 September – Pous Benedictus XV volg Pous Pius X op. 6 September – Eerste Wêreldoorlog: Slag van die Marne begin tussen die Duitse en Franse Magte.